laion/Wikipedia-Exotic huggingface dataset:
אלינה צנגקו

אלינה צנגקו (ביוונית: Ελίνα Τζένγκο; נולדה ב-2 בספטמבר 2002) היא אתלטית יווניה, אלופת אירופה (מינכן 2022) בהטלת כידון. באליפות אירופה עד גיל 20 שהתקיימה בחודש יולי בטאלין שבאסטוניה זכתה צנגקו במדליית זהב בהטלת כידון בתוצאה של 61.18 מטר, לפני אדריאנה וילאגוש מסרביה (60.44 מטר) ואני-לינאה אלאנן מפינלנד (54.80 מטר). באליפות העולם עד גיל 20 שהתקיימה בחודש אוגוסט בניירובי שבקניה זכתה צנגקו במדליית כסף בהטלת כידון בתוצאה של 57.91 מטר, אחרי אדריאנה וילאגוש מסרביה (61.46 מטר) ולפני יסלנה רוחאס מקובה (55.48 מטר). באליפות העולם שנערכה בחודש יולי ביוג'ין שבארצות הברית סיימה צנגקו במקום 20 במוקדמות הטלת כידון בתוצאה של 57.12 מטר, ולא העפילה לגמר. באליפות אירופה שנערכה בחודש אוגוסט במינכן שבגרמניה זכתה צנגקו במדליית זהב בהטלת כידון בשיא אישי חדש של 65.81 מטר, לפני אדריאנה וילאגוש מסרביה (62.01 מטר) וברבורה שפוטקובה מצ'כיה (60.68 מטר). מדיה וקבצים בנושא אלינה צנגקו בוויקישיתוף אלינה צנגקו, ברשת החברתית אינסטגרם אלינה צנגקו, באתר olympedia.org אלינה צנגקו, באתר התאחדות האתלטיקה הבין-לאומית
אדריאנה וילאגוש

אדריאנה וילאגוש (בסרבית: Адриана Вилагош; נולדה ב-2 בינואר 2004) היא אתלטית סרבית, סגנית אלופת אירופה (מינכן 2022) בהטלת כידון. באליפות אירופה עד גיל 20 שהתקיימה בחודש יולי בטאלין שבאסטוניה זכתה וילאגוש במדליית כסף בהטלת כידון בתוצאה של 60.44 מטר, אחרי אלינה צנגקו מיוון (61.18 מטר) ולפני אני-לינאה אלאנן מפינלנד (54.80 מטר). באליפות העולם עד גיל 20 שהתקיימה בחודש אוגוסט בניירובי שבקניה זכתה וילאגוש במדליית זהב בהטלת כידון בתוצאה של 61.46 מטר, לפני אלינה צנגקו מיוון (57.91 מטר) ויסלנה רוחאס מקובה (55.48 מטר). באליפות העולם עד גיל 20 שהתקיימה בחודש אוגוסט בקאלי שבקולומביה זכתה וילאגוש במדליית זהב בההטלת כידון בפעם השנייה ברציפות בשיא אליפות חדש ושיא אישי חדש של 63.52 מטר, לפני ולנטינה באריוס מקולומביה (57.84 מטר) ומנואלה רוטונדו מאורוגוואי (55.11 מטר). באליפות אירופה שנערכה בחודש אוגוסט במינכן שבגרמניה זכתה וילאגוש במדליית כסף בהטלת כידון בתוצאה של 62.01 מטר, אחרי אלינה צנגקו מיוון (65.81 מטר) ולפני ברבורה שפוטקובה מצ'כיה (60.68 מטר). מדיה וקבצים בנושא אדריאנה וילאגוש בוויקישיתוף אדריאנה וילאגוש, באתר התאחדות האתלטיקה הבין-לאומית
LIVE זאפה – הלהיטים הגדולים

"LIVE זאפה – הלהיטים הגדולים" הוא אלבום ההופעה הראשון והיחידי של הזמר הישראלי אדם. את האלבום הוציאה בשנת 2014 לאור חברת התקליטים פונוקול בפורמט תקליטור בלבד. הוא הופק בהתאם להופעתו של אדם ב"זאפה הרצליה", בה ביצע את "הכרזת מלחמה", "היא רוקדת לבדה", "שקיעה אחת", "מצטער", "סוד", "נוסע רחוק" ו"אין מוצא". אדם* – אדם Live זאפה, דיסקוגס
קרל רהקה

קַרֶל רֶהְקַה (בצ'כית: Karel Řehka; נולד ב-1 בפברואר 1975) הוא גנרל מאיור צ'כי המשמש כראש המטה הכללי של הכוחות המזוינים של צ'כיה מאז 1 ביולי 2022. רהקה למד בגימנסיה הצבאית באופבה בין השנים 1989–1993, למד מודיעין במכללת כוחות הקרקע בווישקוב (אנ') בשנים 1993–1997. כמו כן השלים קורס קצינים בן שנה באקדמיה הצבאית המלכותית בסנדהרסט. לאחר סיום לימודיו מונה למפקד קבוצה בבריגדה המיוחדת ה-6 של פרוסטיוב. בשנת 1998 נשלח לקורס ריינג'רים בארצות הברית, אותו סיים בהצלחה במרץ 1999. ביוני 1999 נשלח להשתתף במלחמת קוסובו. בשנת 2000 חזר למכללת וישקוב כקצין בכיר. באוקטובר 2002 מונה רהקה למפקד פלוגה בכוחות המיוחדים עד יולי 2006. בשנת 2004 השתתף עם יחידתו במלחמת אפגניסטן. באוגוסט 2006 הוא נשלח כנציג צ'כיה למפקדת כוח התגובה המהירה של נאט"ו אשר מוצב בגרמניה. בתפקידו זה, הוא חזר לאפגניסטן עוד מספר פעמים. ממאי 2010 עד אוקטובר 2014 היה מפקד קבוצת הכוחות המיוחדים 601. לאחר מכן מונה לסגן מפקד הדיוויזיה הרב-לאומית צפון-מזרח. במרץ 2020 הוא מונה למנהל המשרד הלאומי לאבטחת סייבר ומידע (NÚKIB). ב-1 ביוני 2022 הודיעה שרת ההגנה יאנה צ'רנוכובה כי רהקה עתיד להפוך לראש המטה הכללי החדש של צ'כיה במקום אלש אופטה שיפרוש מתפקידו ב-15 ביוני. רהקה נכנס לתפקיד ב-1 ביולי. מדיה וקבצים בנושא קרל רהקה בוויקישיתוף קרל רהקה, ברשת החברתית פייסבוק קרל רהקה, ברשת החברתית אקס (טוויטר) קרל רהקה באתר הצבא הצ'כי
גאולה (אלבום של אדם)

"גאולה" הוא אלבום האולפן השביעי והאחרון של הזמר הישראלי אדם. הוא יצא באופן עצמאי בשנת 2019, לאחר פרסום הסינגלים "בסוף כולם רוצים אהבה", "מי הוא האחד", "שר לך" ו"גאולה", שלא נכנסו למצעדי הפזמונים השבועיים השונים. האלבום הושק במסיבה חגיגית במרכז ענב לתרבות ב-9 במרץ. יוסי חרסונסקי שיבח את אדם על הפקת ויצירת "גאולה", ואף העניק לו ארבע וחצי כוכבי זהב מתוך חמישה באתר שלו. גם תימורה לסינגר מ"גלובס" אהבה את האלבום, וכינתה אותו כ"אלבום החזרה של אדם לחיים". שגיא בן נון‏, אחרי 30 שנה: אדם חוזר לעבוד עם יזהר אשדות ואלונה קמחי בשיר חדש, באתר וואלה, 3 במרץ 2019 אדם - גאולה, באתר של יוסי חרסונסקי תימורה לסינגר, ‏"גאולה" הוא אלבום החזרה של אדם לחיים וביותר ממובן אחד, באתר גלובס, 30 במרץ 2019 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
שארל דה ונדוויל

שארל דה ונדוויל (בצרפתית: Charles Devendeville; ‏ 8 במרץ 1882 – 19 בספטמבר 1914) היה שחיין צרפתי והאלוף האולימפי בצלילה באולמפיאדת פריז ב-1900. באולימפיאדת פריז שנערכה בחודש אוגוסט בפריז שבצרפת זכה דה ונדוויל במדליית זהב בתחרות הצלילה בתוצאה של 188.4 נקודות, לאחר ששהה 68.4 שניות מתחת למים ושחה 60.00 מטר, לפני אנדרה סיס מצרפת (185.4 נקודות) ופדר ליקברג מדנמרק (147.0 נקודות). זו הייתה הפעם היחידה בה התקיימה תחרות צלילה במסגרת המשחקים האולימפיים. דה ונדוויל מת בגיל 32 במהלך מלחמת העולם הראשונה. שארל דה ונדוויל, באתר הוועד האולימפי הבין-לאומי שארל דה ונדוויל, באתר olympedia.org Olympedia – Charles Devendeville, www.olympedia.org Olympians Who Were Killed or Missing in Action or Died as a Result of War באתר Sports Reference, ‏ 17 באפריל 2020 (באנגלית)
סופיה דוסק

סופיה ג'וסטינה דוסק (באנגלית: Sophia Giustina Dussek;‏ 1 במאי 1775 – 1831), לשעבר קורי, אחר כך מוראלט, הייתה זמרת, פסנתרנית, נבלאית ומלחינה סקוטית ממוצא איטלקי. דוסק נולדה באדינבורו ב-1775. בשנת 1792 נישאה למלחין יאן לדיסלב דוסק. מוזיקולוגים בני ימינו סבורים שחלק מן היצירות שהתפרסמו תחת שם בעלה ויוחסו לו היסטורית, בהן הסונאטות (1797) והסונאטינות (1799) המפורסמות לנבל סולו, חוברו למעשה על ידיה. לאחר מותו של יאן בשנת 1812, נישאה סופיה לוויולן ג'ון אלוויס מוראלט. הזוג חי בפדינגטון, שם הקימה בית ספר למוזיקה. דוסק נפטרה בלונדון, בסביבות 1831. מדיה וקבצים בנושא סופיה דוסק בוויקישיתוף סופיה דוסק, באתר MusicBrainz (באנגלית) סופיה דוסק, באתר Discogs (באנגלית) שנת הפטירה 1847 המופיעה לעיתים היא למעשה של בעלה השני. אין בנמצא תעודת פטירה של דוסק, אך בתעודת הפטירה של בעלה מצוינת השנה 1847
דיסקוגרפיה של אדם

הדיסקוגרפיה של הזמר הישראלי אדם מורכבת משבעה אלבומי אולפן, 44 סינגלים, שני אלבומי אוסף ושני אלבום הופעה. דיסקוגרפיה של אדם, סטריאו מונו אדם, פזמונט
דיסקוגרפיה של אביבה אבידן

הדיסקוגרפיה של הזמרת הישראלית אביבה אבידן מורכבת משמונה אלבומי אולפן ו-25 סינגלים. דיסקוגרפיה של אביבה אבידן, סטריאו מונו
לא לוקח בקלות

"לא לוקח בקלות" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל שלא מתוך אלבום אולפן. השיר נכתב והולחן על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-9 בפברואר 1988 בשבוע לאחר מכן נכנס לדירוג במקום ה-12. ב-15 במרץ עלה השיר למקום השביעי – המיקום הגבוה ביותר שהגיע אליו. לבסוף, ב-5 באפריל, לאחר שבעה שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-40. סרטון השיר "לא לוקח בקלות" באתר יוטיוב מילות השיר "לא לוקח בקלות" באתר שירונט המצעד השבועי של רשת ג' מתאריך 9 בפברואר 1988, פזמונט המצעד השבועי של רשת ג' מתאריך 5 ביולי 1987, פזמונט המצעד השבועי של רשת ג' מתאריך 15 במרץ 1988, פזמונט המצעד השבועי של רשת ג' מתאריך 5 באפריל 1988, פזמונט תשמ"ח, פזמונט
תמונות (שיר)

"תמונות" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד. השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-28 ביולי 1987 בשבוע לאחר מכן נכנס לדירוג במקום ה-15. ב-29 בספטמבר עלה השיר למקום הראשון, שם שהה במשך שבועיים רצופים. לבסוף, ב-15 בדצמבר, לאחר אחד-עשר שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-28. המצעד השבועי של רשת ג' מתאריך 28 ביולי 1987, פזמונט המצעד השבועי של רשת ג' מתאריך 11 באוגוסט 1987, פזמונט המצעד השבועי של רשת ג' מתאריך 29 בספטמבר 1987, פזמונט המצעד השבועי של רשת ג' מתאריך 6 באוקטובר 1987, פזמונט המצעד השבועי של רשת ג' מתאריך 15 בדצמבר 1987, פזמונט תשמ"ח, פזמונט
וא"ב גריפין

וא"ב גריפין (באנגלית: W. E. B. Griffin, William Edmund Butterworth III ‏ 10 בנובמבר 1929 – 12 בפברואר 2019) היה שם העט של הסופר האמריקאי ויליאם אדמונד באטרוורת' שכתב מעל ל-250 ספרי ריגול ומלחמה. הספרים פורסמו תחת 11 שמות עט. הם נמכרו ביותר מ-50 מיליון העתקים ותורגמו ל-10 שפות. ויליאם אדמונד באטרוורת' נולד בניוארק וגדל בניו יורק ובפילדלפיה. בשנת 1946 הוא הצטרף לצבא ארצות הברית והוצב בשטח גרמניה. הוא עסק בריגול נגדי. על פעילות בתקופה זו הוענקה לו "מדליית הכיבוש". לאחר סיום השרות הוא התחיל ללמוד באוניברסיטה בעיר מרבורג. בשנת 1951 באטרוורת' נקרא לשרות ונשלח לחזית של מלחמת קוריאה. תחילה הוא היה כתב צבאי ואחר כך קצין דוברות של הקורפוס העשירי (ארצות הברית). הניסיון של באטרוורת' בגרמניה ובקוריאה נתן לו השראה לכתיבת ספרים. הוא התחיל בכתיבת ספרים בסוף שנות ה-50 וכאשר הם זכו להצלחה עזב את העיסוקים האחרים. חלק מהספרים נכתבו תוך שיתוף פעולה עם בנו, ויליאם באטרוורת' הרביעי. ביחד עם ויליאם קולבי גריפין היה מייסד סמינר למודיעין, צבא ודיפלומטיה באוניברסיטת נורוויץ'. באטרוורת' התחתן בשנת 1950 לאמה מסאליק, רקדנית בלט. לזוג נולדו שלושה ילדים, והם התגרשו בשנות ה-90. מספר ספרים לרבות "בנתיב הסכנה" ו"סוכני הביון הלוחמים" תורגמו לעברית. סדרה The Brotherhood of War Series על צבא ארצות הברית 1982–2001 סדרה The Corps Series על חיל הנחתים 1986–2004 סדרה Men at War Series על המשרד לשירותים אסטרטגיים 1984–2012 סדרה Badge of Honor Series על משטרת פילדלפיה 1988–2019 סדרה The Presidential Agent Series על פעילות נגד טרור 2005–2018 סדרה M*A*S*H ‏ 1974–1977, סיקוול לספר מקורי שאליו צולם סרט וסדרת טלוויזיה אתר האינטרנט הרשמי של וא"ב גריפין ביוגפריה https://mysterytribune.com/w-e-b-griffin-bestselling-author-over-250-thriller-books-dies-at-89/
ג'וש סרג'נט

ג'ושוע תומאס "ג'וש" סרג'נט (באנגלית: Joshua Thomas "Josh" Sargent; נולד ב-20 בפברואר 2000) הוא כדורגלן אמריקאי, המשחק בעמדת הקיצוני והחלוץ בנוריץ' סיטי מליגת המשנה האנגלית ובנבחרת ארצות הברית. סרג'נט נולד באופאלון, מיזורי שבארצות הברית, לג'ף ולליאן סרג'נט, שניהם היו כדורגלנים בקולג'. התחנך גם בבית ספר תיכון קתולי. הוא הצטרף למועדון הכדורגל סקוט גלאגר בגיל 8 שם שיחק עד גיל 16. לקרת פתיחת עונת 2018/2019 חתם בורדר ברמן. ב-7 בדצמבר 2018 הוא ערך את הופעת הבכורה שלו בקבוצה הראשונה של ורדר ברמן מול פורטונה דיסלדורף. הוא כבש בנגיעה הראשונה שלו במשחק בדקה ה-78, השער המהיר ביותר של שחקן בבכורה בתולדות המועדון, משחק אותו ניצחה ברמן 1–3. ב-9 באוגוסט 2021 חתם בנוריץ' סיטי מהפרמייר ליג. חמישה ימים לאחר מכן הוא ערך את הופעת הבכורה שלו בהפסד 0–3 לליברפול. הוא הבקיע את שני השערים הראשונים שלו במועדון ב-24 באוגוסט, בניצחון 6–0 על בורנמות' בסיבוב השני של גביע הליגה. ב-21 בינואר 2022 הבקיע את שערי הליגה הראשונים שלו העונה, בניצחון 0–3 על ווטפורד. לאחר שייצג את נבחרות ארצות הברית בכל הגילים. ב-28 במאי 2018 כבש את שערו הראשון בנבחרת הבוגרת במשחק ידידות מול בוליביה, משחק אותו ניצחה נבחרתו 0–3. נכלל ומשחק בסגל נבחרת ארצות הברית בטורניר מונדיאל 2022 שבקטאר. נכלל בסגל הנבחרת בקופה אמריקה 2024. נבחרת ארצות הברית ליגת האומות של CONCACAF:‏ 2019/2020 אישיים נעל הכסף של פיפ"א עד גיל 20: 2017 מדיה וקבצים בנושא ג'וש סרג'נט בוויקישיתוף ג'וש סרג'נט, באתר Transfermarkt ג'וש סרג'נט, באתר Soccerway ג'וש סרג'נט, באתר BDFutbol ג'וש סרג'נט, באתר WorldFootball.net ג'וש סרג'נט, באתר National Football Teams ג'וש סרג'נט, באתר FootballDatabase.eu Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית) BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)
משרד ההגנה (סלובקיה)

משרד ההגנה (בסלובקית: Ministerstvo obrany או בראשי תיבות MO) הוא משרד בממשלה הסלובקית, האחראי על יישום מדיניות הביטחון של סלובקיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של סלובקיה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי מדווח ישירות לשר. ירוסלב נאד ממפלגת אנשים רגילים ואישים עצמאיים מכהן כשר ההגנה מאז 21 במרץ 2020. אתר האינטרנט הרשמי של משרד ההגנה משרד ההגנה, ברשת החברתית פייסבוק משרד ההגנה, ברשת החברתית אקס (טוויטר) משרד ההגנה, ברשת החברתית אינסטגרם ערך זה הוא קצרמר בנושא סלובקיה. אתם מוזמנים לתרום לוויקיפדיה ולהרחיב אותו.
ירוסלב נאד

ירוסלב נאד (בסלובקית: Jaroslav Naď; נולד ב-21 במרץ 1981) הוא פוליטיקאי סלובקי ממפלגת אנשים רגילים ואישים עצמאיים. מכהן כשר ההגנה מאז 21 במרץ 2020. נאד נולד בניטרה ב-21 במרץ 1981. בין השנים 1999–2004 סיים תואר שני במדעי המדינה בפקולטה למדעי המדינה ויחסים בינלאומיים של אוניברסיטת מאטיי בל בבאנסקה ביסטריצה. כחלק מלימודיו התמחה במוסדות נאט"ו בבריסל ובמשרד ההגנה. הוא למד בקורסים נוספים בתחום הביטחון והיחסים הבינלאומיים בארצות הברית, גרמניה ובלגיה. בשנת 2018 השלים דוקטורט בביטחון לאומי ובין-לאומי באקדמיית הכוחות המזוינים על שם הגנרל מילאן רסטיסלאב שטפאניק. בתחילת דרכו, נאד היה חבר במפלגת "כיוון - סוציאל-דמוקרטיה" אשר אביו היה אחד ממייסדיה. עם זאת, כעבור כמה שנים הוא עבר מהפך פוליטי משמאל לימין ועזב את המפלגה. עוד במהלך לימודיו באוניברסיטה, נאד עבד בארגונים הלא-ממשלתיים המרכז האירו-אטלנטי, והחברה הסלובקית למדיניות חוץ. לאחר שסיים את לימודיו בשנים 2004 עד 2013 עבד במשרד ההגנה בתפקידים שונים, בין היתר כסגן מנהל המחלקה ליחסים בינלאומיים, מנהל לשכת מזכיר המדינה ויועצו, והמנהל הכללי של המדור למדיניות הגנה, יחסים בינלאומיים וחקיקה. בין השנים 2012–2013 עבד כדיפלומט ושימש כראש מדור ההגנה במשלחת הקבועה של סלובקיה לנאט"ו ובנציגות הקבועה של סלובקיה באיחוד האירופי. בשנים 2014–2015 עבד כסגן מנהל הארגון הלא ממשלתי גלובסק. בשנים 2016–2018 עבד כדירקטור בארגון הלא-ממשלתי המכון הסלובקי למדיניות ביטחון. ב-2018 הצטרף נאד למפלגת הימין אנשים רגילים ואישים עצמאיים. הוא שימש כמומחה הביטחון של המפלגה במשך מספר שנים, ובמקביל פעל כפוליטיקאי עצמאי בזירה המקומית. בדצמבר של אותה שנה הוא הפך לסגן ראש מועצת הכפר הרובה בורשה. בפברואר 2020 הוא נבחר למועצה הלאומית מטעם המפלגה. ב-21 במרץ של אותה שנה הוא מונה לשר ההגנה בממשלתו של איגור מטוביץ'. מדיה וקבצים בנושא ירוסלב נאד בוויקישיתוף ירוסלב נאד, ברשת החברתית אקס (טוויטר) ירוסלב נאד באתר גלובסיק ירוסלב נאד באתר פורום בלגרד לביטחון ירוסלב נאד בפייסבוק ירוסלב נאד בטוויטר ירוסלב נאד בלינקדאין
ראש המטה הכללי (סלובקיה)

ראש המטה הכללי (בסלובקית: Náčelník Generálneho štábu Ozbrojených) הוא הדרג הפיקודי העליון בכוחות המזוינים של סלובקיה. הוא כפוף לשר ההגנה והוא היועץ הצבאי הישיר של ממשלת סלובקיה. תפקיד רמטכ"ל הצבא הסלובקי נוצר ב-1993 בעקבות פירוק צ'כוסלובקיה, על בסיס מוסד ראש המטה הכללי של צ'כוסלובקיה. מידע באתר משרד ההגנה
דניאל זמקו

דניאל זמקו (בסלובקית: Daniel Zmeko;‏ נולד ב-5 בספטמבר 1962) הוא גנרל סלובקי המשמש כראש המטה הכללי (מקביל לרמטכ"ל) של הכוחות המזוינים של סלובקיה. זמקו נולד ב-24 בנובמבר 1967 בנובה מסטו אנד ואהום. ב-1982 כשהיה בן 14 הוא החל ללמוד בגימנסיה צבאית. ב-1986 הוא סיים את לימודיו בגימנסיה הצבאית ושנה לאחר מכן התגייס לצבא צ'כוסלובקיה כחייל סדיר. הוא החל ללמוד באקדמיה הצבאית וישקוב עד 1990. לאחר מכן למד בקורס מיוחד עבור קציני המטה הכללי. בין השנים 2001–2002 שרת בקפריסין כמפקד פלוגה בכוח שמירת שלום של האו"ם. ממרץ 2005 עד אוגוסט של אותה שנה שימש כמפקד פלוגת מהנדסים במלחמת עיראק. לאחר מכן חזר לסלובקיה ומונה למפקד הבריגדה הממוכנת ה-2. ב-1 ביולי 2009 מונה לראש מחלקת המבצעים במטה הכללי. לאחר מכן מילא תפקידי ניהול ומטה בכירים במטה הכללי עד 2 במאי 2017 אז מונה למנהל מדור המודרניזציה במשרד ההגנה. ב-26 באפריל 2018 הוא מונה לראש המטה הכללי (מקביל לרמטכ"ל). מינויו ספג ביקורת מצד מספר פוליטיקאים סלובקים שטענו שהוא קודם בדרגות מהר מדי, ואין לו מספיק ניסיון פיקודי. ב-2022 סיים זמקו קדנציה בת ארבע שנים בתפקיד הרמטכ"ל. ב-4 במאי של אותה שנה חתמה הנשיאה זוזנה צ'פוטובה על צו המאריך את כהונתו של זמקו בקדנציה נוספת בת ארבע שנים. מדיה וקבצים בנושא דניאל זמקו בוויקישיתוף דניאל זמקו באתר צבא סלובקיה SNS pretlačila cez vládu „svojho“ generála na čelo armády, predtým ho majú ešte bleskovo povýšiť Od generálov prezidentka očakáva, že budú naďalej pôsobiť v prospech Slovenskej republiky s rovnakým zápalom a profesionalitou ako doteraz.
נאג'

האם התכוונתם ל... אגנש נמש נאג' – סופרת וחסידת אומות העולם הונגרייה אדם נאג' – כדורגלן הונגרי אימרה נאג' – פוליטיקאי קומוניסטי הונגרי אנדרה נאג' – עיתונאי יהודי-הונגרי ג'רג' נאג' – סופר ומחזאי יהודי-הונגרי ז'ולט נאג' – מנצח הונגרי ינה נאג' – שחקן תיאטרון יהודי-הונגרי לאסלו מוהולי-נאג' – אמן רב-תחומי ממוצא יהודי-הונגרי מרצל נאג' – צלם ושחקן הונגרי פרנץ נאג' – פוליטיקאי הונגרי קארוי נאג' – סופר ומשורר יהודי-הונגרי נאג נאגי
משרד ההגנה (סלובניה)

משרד ההגנה של רפובליקת סלובניה (בסלובנית: Ministrstvo za Obrambo או בראשי תיבות MORS) הוא משרד בממשלה הסלובנית, האחראי על יישום מדיניות הביטחון של סלובניה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של סלובניה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי מדווח ישירות לשר. מרג'ן סרץ' מתנועת החירות מכהן כשר ההגנה מאז 1 ביוני 2022. אתר האינטרנט הרשמי של משרד ההגנה ערך זה הוא קצרמר בנושא סלובניה. אתם מוזמנים לתרום לוויקיפדיה ולהרחיב אותו.
תאודור אדמס

תאודור אדמס (1915–1984) היה רב ודוקטור אמריקאי, נשיא הסתדרות הרבנים דאמריקה. נולד ב-1915 בעיר בנגור שבמיין להוריו שהיו מהגרים מאירופה. הלך ללמוד בישיבת תורה ודעת בניו יורק והמשיך ללימודי תואר ראשון בישיבה יוניברסיטי עד ל-1936. לאחר מכן, נסמך לרבנות בישיבת רבי יצחק אלחנן בשנת 1938. בשנת 1950 שימש יו"ר כינוס רבני אמריקה שנערך בשיקגו. בשנים 1952–1954 שימש כנשיא הסתדרות הרבנים דאמריקה. כיהן גם כנשיא מועצת בתי הכנסת של אמריקה (אנ'). בשנת 1957 בעודו נשיא מועצת בתי הכנסת פתחה המועצה בהנהגתו בקמפיין שנועד להלחם במידע שגוי על שחיטה יהודית ולהציג את העובדות בפני העם האמריקאי. בשנותיו המאוחרות קיבל תואר דוקטור בחינוך יהודי והצטרף לצוות של אוניברסיטת טורו. ערך בשנת 1949 יחד עם הרב אשר סירב מדריך למנהגים בחגים שהופץ בשם הסתדרות הרבנים דאמריקה. LIFE - Hosted by Google, images.google.com הודעה וראיון עם הרב אדמס על הכינוס בעיתון ⁨"⁨The Sentinel⁩"⁩, ‏1 ביוני 1950 August 02, 1957 - Image 6, The Detroit Jewish News Digital Archives (באנגלית) The Rabbinical Council Manual of Holiday Sermons -- 5710-1949, Rabbinical Council Press, 1949-01-01
בירם פאיה

בירם פאיה (בצרפתית: Biram Faye; נולד ב-10 במרץ 2000) הוא כדורסלן סנגלי המשחק בעמדת הסנטר בליידה מהליגה הספרדית השנייה בכדורסל. פאיה נולד בדקר, בירת סנגל, אך בצעירותו עבר לספרד וגדל במחלקות הנוער של אוניקאחה מאלגה וגראן קנריה. לקראת עונת 2018/19 הושאל לקבוצת הבוגרים של אובילה מהליגה הספרדית השלישית, ובעונה הבאה הושאל לגיפוסקואה באסקט מהליגה הספרדית השנייה בכדורסל ועלה עימה לליגת ה-ACB, הליגה הראשונה במבנה ליגות הכדורסל בספרד. באוגוסט 2020 חתם בבאסקט ז'ירונה, גם היא מהליגה הספרדית השנייה. בקיץ 2021, לאחר שלא נבחר בדראפט 2021 ב-NBA, הצטרף לסגל סן אנטוניו ספרס לליגת הקיץ של ה-NBA, ובשלושה משחקים העמיד ממוצעים של 2.7 נקודות בכ-7 דקות למשחק. בעונת 2021/22 שיחק בסיגל פרישטינה הקוסוברית. באוגוסט 2022 חתם לשלוש עונות בבני הרצליה. בפברואר 2023 הושאל לליידה מהליגה הספרדית השנייה. פרופיל, באתר eurobasket פרופיל, באתר היורוליג פרופיל, באתר מנהלת ליגת העל בכדורסל פרופיל, באתר פיב"א Cantera: El Gran Canaria pule al Wilt Chamberlain de la cantera española, מארקה, [גראן קנריה מלטשת את וילט צ'מברלין מהמחצבה הספרדית], ‏29 במאי 2016 (בספרדית) Biram Faye jugará como cedido en LEB Oro en el Delteco Guipuzkoa Basket, La Provincia, [בירם פאיה ישחק ב-LEB Oro בדלטקו גיפוסקואה באסקט], ‏10 באוגוסט 2019 (בספרדית) Biram Faye cierra el juego interior del Bàsquet Girona, LEB Oro, ‏14 באוגוסט 2020 (בספרדית) הסנטר בירם פאיה חתם בבני הרצליה לשלוש שנים, באתר ONE‏, 12 באוגוסט 2022 תומר גבעתי, בירם פאיה חתם בבני הרצליה, באתר ישראל היום, 12 באוגוסט 2022 אור שקדי‏, עוד חיזוק למחזיקת הגביע: הסנטר בירם פאיה חתם בבני הרצליה, באתר וואלה, 12 באוגוסט 2022 משה הליקמן, "הראה שיש לו חוסן נפשי": מי אתה בירם פאיה?, באתר Sports Rabbi, ‏14 באוגוסט 2022 נועה פופלינגר, ‏בירם פאיה הושאל מהרצליה לליגה ה-2 בספרד, באתר ערוץ הספורט, 15 בפברואר 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בירם פאיה".
זכויות להט"ב בסנט אוסטטיוס

זכויותיהם של לסביות, הומואים, טרנסג'נדרים וביסקסואלים (להט"ב) ברשות המוניציפלית כחלק מממלכת ארצות השפלה של האי סנט אוסטטיוס תחת שלטון הולנד מעבר לים, מוגדרות כשוות לאלו של הטרוסקסואלים ובין המתקדמות ביותר בקריביים. נישואים חד מיניים, שותפויות רשומות ואימוץ משותף על ידי זוגות חד מיניים הם חוקיים מאז 2012, ואפליה על רקע "נטייה הטרוסקסואלית והומוסקסואלית" אסורה בחוק. פעילות הומוסקסואלית בין גברים או נשים היא חוקית בסנט אוסטטיוס, וגיל ההסכמה בין זוגות הטרוסקסואלים והומוסקסואלים מוגדר כזהה. נישואים חד מיניים בסנט אוסטטיוס הפכו לחוקיים ב-10 באוקטובר 2012 בעקבות כניסתו לתוקף של חוק המאפשר לזוגות חד מיניים להינשא ברחבי הולנד הקריבית שנחקק על ידי הפרלמנט של הולנד. הקוד הפלילי BES (בהולנדית: Wetboek van Strafrecht BES), שחל על סנט אוסטטיוס והאיים בונייר וסאבא, מפליל אפליה על בסיס "נטייה הטרוסקסואלית והומוסקסואלית". סעיף 144 לקוד הפלילי קובע עונשים הנעים מקנסות ועד שנתיים מאסר לעוברים על החוק. סעיף 1 של חוקת הולנד (אנ') חל על סנט אוסטטיוס בו נאמר כי "כל האנשים בהולנד יטופלו באופן שווה בנסיבות שוות. לא תותר אפליה על רקע דת, אמונה, דעה פוליטית, גזע או מין או מכל סיבה אחרת שהיא". המכון ההולנדי לזכויות אדם אשר הוקם בשנת 2010, הוא מכון מחקר אשר "מגן, מקדם ומפקח על זכויות אדם" הפועל ברחבי הולנד האירופית והולנד הקריבית למען שוויון זכויות להט"ב ברחבי האזורים. בשל אוכלוסייתו המצומצמת של סינט אוסטטיוס, לא ידועה סצנת להט"ב באי. רוב תושבי סינט אוסטטיוס קשורים לכנסיות נוצריות, כאשר המתודיזם והקתוליות הם שתי הזרמים הגדולים ביותר. כתוצאה מכך, היחס הציבורי כלפי מערכות יחסים חד מיניות נוטה להוות השקפות נוצריות, ומקומיים הומוסקסואלים ולסביות תוארו כמי ש-"נוטים לשמור על פרופיל נמוך". Tweede Kamer der Staten-Generaal, Oprichting van het College voor de rechten van de mens (Wet College voor de rechten van de mens); Memorie van toelichting; Memorie van toelichting, zoek.officielebekendmakingen.nl, ‏2010-08-30 (בהולנדית) Gay Life in Sint Eustatius - GlobalGayz, www.globalgayz.com
זכויות להט"ב במונטסראט

לסביות, הומואים, טרנסג'נדרים וביסקסואלים (להט"ב) בטריטוריה הבריטית מעבר לים של מונטסראט מתמודדים עם אתגרים משפטיים וחברתיים שאינם נתקלים בהם תושבים הטרוסקסואלים. פעילות הומוסקסואלית מוגדרת כחוקית במונטסראט מאז 2001, אך משקי בית בראשות זוגות חד מיניים אינם זכאים לאותן הכרות משפטיות הזמינות לזוגות הטרוסקסואלים. לפני שנת 2001, קיום מין אנאלי ומין אוראלי בקרב זוגות הומוסקסואלים והטרוסקסואלים כאחד הוגדר כעבירה פלילית במונטסראט שנותרה דה יורה מהתקופה הקולוניאלית. פעילות הומוסקסואלית נשית לא הופללה מעולם. פעילות הומוסקסואלית בין שני מבוגרים בהסכמה באופן פרטי הועברה אי-הפללה בשנת 2001 על ידי צו של המועצה המלכותית בהתאם לסעיפים 3(1) ו-3(7) לצו השטחים הקריביים (חוק פלילי), 2000, בארבע טריטוריות בריטיות שונות מעבר לים, בהן מונטסראט. גיל ההסכמה במונטסראט לא מוגדר כשווה בין זוגות הומוסקסואלים (18) לבין זוגות הטרוסקסואלים (16). מונטסראט אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור). לצד אי הכרתה של מונטסראט במערכות יחסים הומוסקסואליות, ישנה הגבלה בחוקת הטריטוריה הבריטית המכירה בנישואים כאיחוד הטרוסקסואלי בין גבר לאישה בלבד מאז 2010, כפי שכתוב בסעיף 10 (1) לחוקה כדלקמן, "על אף האמור בסעיף 16, זכותם של כל איש ואישה בגיל נישואין (כפי שנקבע בחוק או לפי כל דין) להינשא לאדם מהמין השני ולהקים משפחה". סעיף 16 של חוקת מונטסראט וסעיף 79 לחוק העבודה אוסרים אפליה על רקע נטייה מינית באומרם, "הביטוי "מפלה" פירושו מתן יחס שונה לאנשים שונים מכל סיבה שהיא כגון מין, נטייה מינית, גזע, צבע, שפה, דת, דעה פוליטית או אחרת, מוצא לאומי או חברתי, קשר עם מיעוט לאומי, רכוש, לידה או מעמד אחר". סצנת תושבי הלהט"ב במונטסראט דלילה מאוד, בעוד לא נוכחים ברים הומוסקסואלים ידועים או מועדוני לילה מכוונים עבור חברי הקהילה, אם כי מספר בתי מלון ידועים במדיניות מסבירת הפנים שלהם עבור תיירים הומוסקסואלים. בעוד שהחברה האזרחית ברחבי האי נוטה להיות בעלת קבלה כלפי מערכות יחסים חד מיניות, גילויי חיבה גלויים בין בני זוג חד מיניים עלולים להוות מטרה לקבלת אפליה. Britain Scraps Homosexuality Laws, www.glapn.org Gay Life in Montserrat - GlobalGayz, www.globalgayz.com Local laws and customs - Montserrat travel advice, GOV.UK (באנגלית)